Jollof-riisi

Jollof-riisi, jota kutsutaan myös nimellä benachin, on suosittu riisiateria useissa Länsi-Afrikan maissa.

Aterian alkuperä
Jollof-riisi on yksi perinteisimmistä aterioista läntisessä Afrikassa, ja sitä syödään kaikkialla alueella, muun muassa Ghanassa, Senegalissa, Gambiassa, Nigeriassa, Sierra Leonessa, Liberiassa, Norsunluurannikolla, Togossa, Kamerunissa sekä Malissa. Jollof-riisin nimi ja ainesosat vaihtelevat, ja jokaisessa maassa vain paikallista valmistustapaa pidetään ainoana oikeana valmistustapana. Jollof-riisi on saanut nimensä länsiafrikkalaiselta kansalta wolofeilta, tosin Senegalissa ja Gambiassa ateriaa kutsutaan wolofin kielellä joko nimeltä theibou dienne tai benachin. Ranskankielisillä alueilla ateriaa kutsutaan nimeltä riz au gras. Sen variaatioista huolimatta jollof-riisi on tullut ehkäpä Afrikan tunnetuimmaksi ruoaksi maanosan ulkopuolella.

Lähteet

Aiheesta muualla 

Gambialainen keittiö
Ghanalainen keittiö
Kamerunilainen keittiö
Liberialainen keittiö
Malilainen keittiö
Nigerialainen keittiö
Norsunluurannikkolainen keittiö
Riisiruoat
Senegalilainen keittiö
Sierraleonelainen keittiö
Togolainen keittiö